Perusyksikön vääpeli

Perusyksikön vääpeliPuolustusvoimat: Yleinen palvelusohjesääntö 2017   Viitattu 11.3.2025 on Suomen puolustusvoimissa käytössä oleva virkanimi. Perinteisesti perusyksikön vääpeliksi nimitettiin virkaiältään vanhin perusyksikköön kuulunut aliupseeri, usein sotilasmestari tai ylivääpeli. Nykyään myös opistoupseeri voi olla perusyksikön vääpeli tai hoitaa tämän tehtäviä. Perusyksikön sisällä perusyksikön vääpeli on vastuunalainen vain perusyksikön päällikölle.

Virkanimi eri aselajeissa ja maissa

Virkanimi voi vaihdella puolustushaarasta ja aselajista riippuen. Maavoimissa yleisesti käytössä olevan komppanian vääpelin lisäksi vastaavia virkanimiä ovat laivastossa viirikön pursimies, ilmavoimissa laivueen vääpeli ja tykistössä patterin vääpeli. Ratsuväessä virkanimi oli eskadroonan vääpeli, jota käytetään yhä Maasotakoulun Rakuunaeskadroonan kaltaisissa ratsuväen perinnettä ylläpitävissä perusyksiköissä. Vuosina 2002–2009 Suomen puolustusvoimissa oli käytössä aselajeille yhteinen nimike yksikköupseeri, mutta perusyksikön vääpeli ja pursimies ovat tulleet takaisin käyttöön. Virka on käytössä myös useissa muiden maiden asevoimissa suurin piirtein vastaavin toimenkuvauksin. Virkanimiä eri maissa ovat Saksan Kompaniefeldwebel, Brittiläisen kansainyhteisön maiden Company sergeant major, Yhdysvaltain First Sergeant ja Viron Kompaniiveebel.

Tehtävät

Perusyksikön vääpeli johtaa päällikön suoranaisena alaisena yksikön hallintoa ja huoltoa apunaan vääpelin toimiston henkilöstö. Vääpeli vastaa yksikön sisäjärjestyksestä sekä kiinteistön ja kaluston hoidosta. Vääpeli huolehtii omalta osaltaan kurin ja järjestyksen ylläpidosta sekä hengen luomisesta yksikössä. Vääpeli käyttää sotilaskurinpidosta ja rikostorjunnasta puolustusvoimissa annetun lain mukaista perusyksikön vääpelille säädettyä kurinpitovaltaa.  

Perinteisesti perusyksikön vääpelin tehtävät ovat olleet hallinnollisia ja koskeneet perusyksikön huoltoa, taloutta, järjestystä ja henkeä. Kirjanpidollisiin tehtäviin kuuluvat tai ovat kuuluneet erilaisten luetteloiden, kuten nimi-, palkka,- muonitus-, loma-, tappio-, ja vahvuusluetteloiden ylläpitäminen. Perusyksikön vääpeli on hoitanut palkan tai päivärahojen maksun. Ainakin ennen perusyksikköön kuuluneet saattoivat uskoa vääpelin talletettavaksi rahaa tai arvoesineitä. Perusyksikön vääpelille ovat kuuluneet myös perusyksikköä koskevien juhlallisten asioiden järjestäminen.Arkistolaitos: Verkkonäyttely  Viitattu 25.5.2014

Taistelussa

Perinteisesti huollollisesta roolistaan johtuen perusyksikön vääpeli ei osallistunut toimintaan etulinjassa kuin poikkeustilanteissa. Myös maavoimien nykyisen komppanian taisteluohjeen mukaan komppanian vääpelin on taistelun aikana valittava paikkansa huollon painopistealueelta ja johdettava huollon järjestelyjä aktiivisesti. Komppanian vääpeli vastaa yhdessä huoltojoukkueen johtajan kanssa oma-aloitteisesti yhteydenpidosta ylempään johtoportaaseen huoltoon ja hallintoon liittyvissä asioissa ja pitävät päällikön tietoisena niiden tilanteesta.Puolustusvoimat: Komppanian taisteluohje 2008  Viitattu 25.5.2014

Edeltäviä virkanimiä

pienoiskuva|Wojciech Kossak: "Majoittaminen (Majoitusmestari)", 1893, puupiirros.
Ennen perusyksikön vääpelin virkanimeä vastaavia tehtäviä hoitivat yhdessä tai erikseen vääpeli ja komppanian varusmestari. 1800-luvulla käytettiin nimikettä komppanian majoitusmestari.Biografiakeskus: Toppelius, Leopold Ludvig Lainaus tekstistä: "Hän aloitti majoitusmestarina sekä 2. että 3. komppaniassa ja jatkoi 12.9.1839 junkkariksi ylennettynä 3. komppaniassa." Viitattu 25.5.2014 Tätä ei tule sekoittaa yleisempään rykmentin majoitusmestariin, jota hoiti virkaiältään vanhempi yleensä kapteenin arvoinen upseeri. Huollosta ja hallinnosta vastaava komppanian majoitusmestarin virka on yhä käytössä joissakin maissa, kuten Company quartermaster sergeant Isossa-Britanniassa, Irlannissa ja Kanadassa, sekä Ruotsissa kompanikvartermästare, jonka ohella toimii kompaniadjutant.

Lähteet

Luokka:Sotilastehtävät